21.12.2018
Ҧхынҷкəынмза 22 рзы Аҧсны Аҳəынҭқарра Ахада Рауль Ҳаџьымба усуратə визитла Урыстəылатəи Афедерациа даҭаауеит.
Ахада Москва аусуратә еиҧыларақəа жəпакы мҩаҧигоит, иара убас, К.С. Станиславкии В.И. Немирович-Данченкои рыхьӡ зху Москватəи академиатə Амузыкатə театр анапхгара иҟанаҵаз ааҧхьарала Амузыкатə театр 100 шықәса ахыҵра иазку аныҳəатə усмҩаҧгатə даҭаауеит. Агəырҕьаратə усмҩаҧгатə далалахəхоит Аҧсни Урыстәылеи Жəлар рартист, «Ахьӡ-Аҧша» аорден актəи аҩаӡара занашьоу Хьыбла Герзмава.